**Pályázati felhívás**

**civil szervezetek támogatására**

Nagymányok Város Önkormányzata a helyi önszerveződő közösségek pénzügyi támogatásának 5/2012. (II.16.) számú rendelete alapján pályázatot hirdet civil szervezetek számára

 **Pályázat célja:** civilszervezetek támogatása:

1. **Tűzoltással, árvízvédelemmel** kapcsolatos tevékenységet folytató civilszervezetek részére; keretösszege: **450.000,- Ft,**
2. A **közbiztonsági feladatot** ellátó civilszervezetek részére; keretösszege: **400.000,- Ft,**
3. A hivatalos **versenyszerű sporttevékenységet**, illetve **utánpótlás nevelést** folytató civilszervezetek részére; keretösszege**: 600.000,- Ft.**

**Rendelkezésre álló keretösszeg: 1.450.000,- Ft.**

**Pályázhatnak:**

* azon társadalmi szervezetek - egyesületek, alapítványok stb. - amelyek az alapszabályuknak, alapító okiratuknak megfelelően tevékenységüket Nagymányok városban ténylegesen folytatják,
* bírósági nyilvántartásba nem vett, de a város érdekében a településen tevékenykedő csoportok, klubok, stb. (a továbbiakban civil szervezetek).
* a fent megjelölt tevékenységeket folytatják.

**Nem nyújthatnak be pályázatot:**

* a pártok, munkaadói és munkavállalói érdekképviseleti szervezetek, önkéntes kölcsönös biztosító társaságok, magánnyugdíj-pénztárak, egyházak, biztosítótársaságok,
* az önkormányzat kötelező feladatát feladat-ellátási szerződés, közoktatási megállapodás, közművelődési megállapodás alapján átvállaló szervezetek,
* az önkormányzati fenntartású költségvetési szervek,
* valamint olyan civilszervezetek, amelyek támogatását jogszabály tiltja.

**A pályázat tartalmi elemei:**

A pályázat tartalmi elemeit a pályázati adatlap tartalmazza. Pályázni kizárólag a pályázati adatlap kitöltésével lehet. Az adatlap a Polgármesteri Hivatalban vehető át személyesen ügyfélfogadási időben, vagy letölthető a www.nagymanyok.hu honlapról.

**Kötelező mellékletként csatolni kell**

* az önszerveződő közösség bíróság általi bejegyzéséről szóló végzés hitelesített másolatát
* az önszerveződő közösség alapszabályát vagy működésének egyéb alapdokumentumát,
* amennyiben az önszerveződő közösség az előző évben is részesült támogatásban, az előző támogatás felhasználásáról szóló "Elszámoló Lap"-ot, illetve a felhasználást igazoló hitelesített számlamásolatot, illetve a kifizetést igazoló bizonylat másolatot.
* az önszerveződő közösség előző évi tevékenységéről szóló szakmai beszámolóját, különös tekintettel a végzett feladatokra, elért eredményekre;
* nyilatkozatát arról, hogy a közösség alapszabályában és működésében a korábbi kérelme óta nem állt be változás
* az önszerveződő közösség által pályázott összeg felhasználásának tervezetét, a várható költségek szerint részletezve

**Beadás kezdete:** 2020. április 15.

**Beadási határidő:** 2020. április 30. 16 óra

**Beadás módja, helye:**

Kizárólag elektronikus úton (PDF) Nagymányoki Közös Önkormányzati Hivatal (7355 Nagymányok Dózsa György u. 28. ) emailcímére: polghiv@nagymanyok.hu

Az elektronikus kapcsolattartás azon az emailcímen történik, ahonnan a pályázat benyújtásra kerül !!!

**Hiánypótlás:** 1 alkalommal, 5 napos határidő kitűzésével elektronikus úton

**A pályázat elbírálásának rendje, határideje:**

A beérkezett pályázatokról a képviselő-testület soron kívül dönt.

**Az eredményről történő értesítés módja:**

A pályázat eredményéről minden pályázó elektronikus úton kap értesítést legkésőbb a döntést követő 15. napig. A nyertes pályázatok listája a döntés meghozatalát követő 60. napig az önkormányzat honlapján közzétételre kerül.

**A szerződéskötésre vonatkozó szabályok:**

A képviselő-testület döntését követően az önkormányzat nevében a polgármester a támogatottal támogatási szerződést köt.

**A támogatás igénybevételének módja, feltételei:**

A támogatás összegének kifizetésére a támogatási szerződés aláírását követően kerülhet sor.

**Az elszámolható költségek köre, módja, határideje:**

A kapott támogatással való elszámolás részletes szabályait a támogatási szerződés, és az önkormányzat hatályos rendelete tartalmazza.

**Az ellenőrzés módja:**

A támogató az általa nyújtott támogatás szabályszerű felhasználását a mindenkor hatályos jogszabályok alapján jogosult ellenőrizni.

**További tájékoztatás kérhető:**

74/558-045 Fábiánné Klem Franciska

Nagymányok, 2020. április 6.

 Karl Béla sk.

 polgármester